ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวนอัตราอากรตอบโต้การทุ่มตลาดสินค้าบล็อกแก้วชนิดใสของบริษัท PT MULIAGLASS สาธารณรัฐอินโดนีเซียพ.ศ. ๒๕๕๑[๑] ตามที่ได้มีประกาศกรมการค้าต่างประเทศเรื่อง เปิดการทบทวนอัตราอากรตอบโต้การทุ่มตลาดสินค้าบล็อกแก้วชนิดใสของบริษัท PT MULIAGLASS สาธารณรัฐอินโดนีเซีย พ.ศ. ๒๕๕๐ ลงวันที่ ๒๔ กรกฎาคม พ.ศ. ๒๕๕๐และต่อมาคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัย เมื่อวันที่ ๑๖ พฤษภาคม พ.ศ. ๒๕๕๑ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียซึ่งผลิตจากบริษัท PT MULIAGLASSจากเดิมที่ต้องชำระในอัตราร้อยละ ๑๔.๒๗ ของราคา ซี.ไอ.เอฟ. เป็นอัตราร้อยละ ๑๓.๘๐ของราคา ซี.ไอ.เอฟ. นั้นเพื่อให้เป็นไปตามข้อ๑ ของกฎกระทรวง (ฉบับที่ ๔) พ.ศ. ๒๕๔๓ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่า เมื่อคณะกรรมการมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลงและผลการทบทวน กรมการค้าต่างประเทศจึงออกประกาศไว้ ดังต่อไปนี้ข้อ ๑ความเป็นมาคณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย(ฉบับที่ ๒) พ.ศ. ๒๕๔๘ ลงวันที่ ๒๐ กรกฎาคม พ.ศ. ๒๕๔๘กำหนดให้เรียกเก็บอากรตอบโต้การทุ่มตลาดในการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียโดยมีผลบังคับใช้ตั้งแต่วันที่ ๕ สิงหาคม พ.ศ. ๒๕๔๘ เป็นเวลา ๕ ปีซึ่งสินค้าที่ผลิตจากบริษัท PT MULIAGLASSถูกเรียกเก็บอากรตอบโต้การทุ่มตลาดในอัตราร้อยละ ๑๔.๒๗ ของราคา ซี.ไอ.เอฟ.ต่อมาเมื่อวันที่ ๔ มิถุนายน พ.ศ. ๒๕๕๐ บริษัท บางกอกคริสตัล จำกัดอุตสาหกรรมภายในผู้ผลิตสินค้าบล็อกแก้วภายในประเทศได้ยื่นคำขอให้พิจารณาทบทวนเพื่อเปลี่ยนแปลงอัตราอากรตอบโต้การทุ่มตลาดสินค้าบล็อกแก้วชนิดใสของบริษัทPT MULIAGLASSข้อ ๒การเปิดทบทวนกรมการค้าต่างประเทศได้ออกประกาศเรื่อง เปิดการทบทวนอัตราอากรตอบโต้การทุ่มตลาดสินค้าบล็อกแก้วชนิดใสของบริษัท PT MULIAGLASS สาธารณรัฐอินโดนีเซีย พ.ศ. ๒๕๕๐ ลงวันที่ ๒๔ กรกฎาคม พ.ศ. ๒๕๕๐ซึ่งประกาศในราชกิจจานุเบกษาเมื่อวันที่ ๘ สิงหาคม พ.ศ. ๒๕๕๐ตามคำวินิจฉัยของคณะกรรมการพิจารณาการทุ่มตลาดและการอุดหนุนเมื่อวันที่ ๑๖ กรกฎาคมพ.ศ. ๒๕๕๐และต่อมากรมการค้าต่างประเทศได้ดำเนินการทบทวนความจำเป็นในการใช้บังคับอากรตอบโต้การทุ่มตลาดเพื่อเปลี่ยนแปลงอัตราอากรตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้(๑) สินค้าที่ถูกพิจารณา คือสินค้าบล็อกแก้วชนิดใสตามพิกัดอัตราศุลกากรประเภทย่อยที่ ๗๐๑๖.๙๐.๐๐(พิกัดอัตราศุลกากรเดิมคือ ๗๐๑๖.๙๐๐.๐๐๑) ที่มีแหล่งกำเนิดจากสาธารณรัฐอินโดนีเซียที่ผลิตจากบริษัท PT MULIAGLASSโดยสินค้าดังกล่าวถือว่าเป็นสินค้าชนิดเดียวกันกับสินค้าที่อุตสาหกรรมภายในผลิตได้ในตลาดภายในประเทศ(๒) ผู้มีส่วนได้เสีย ได้แก่ บริษัท PT MULIAGLASS อุตสาหกรรมภายในผู้ผลิตสินค้าชนิดเดียวกัน และผู้นำเข้า(๓) ระยะเวลาของข้อมูลที่ใช้ในการพิจารณาทบทวน คือ วันที่ ๑ กรกฎาคม พ.ศ.๒๕๔๙ ถึงวันที่ ๓๐ มิถุนายน พ.ศ. ๒๕๕๐ข้อ ๓การตรวจสอบข้อเท็จจริงของข้อมูลกรมการค้าต่างประเทศได้ส่งเจ้าหน้าที่เดินทางไปตรวจสอบข้อเท็จจริงของข้อมูลที่ได้รับตามแบบสอบถามณ ที่ทำการ และโรงงานของบริษัท PT MULIAGLASSในสาธารณรัฐอินโดนีเซียระหว่างวันที่ ๑๗ ถึงวันที่ ๒๑ ธันวาคม พ.ศ. ๒๕๕๐จากการตรวจสอบพบว่าข้อมูลส่วนใหญ่มีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้นการขอหักค่านายหน้าด้านมูลค่าปกติที่บริษัท PT MULIAGLASS ระบุว่ามีการจ่ายให้กับบริษัทแม่ที่มีความสัมพันธ์กันแต่ไม่มีการบันทึกการจ่ายค่านายหน้าดังกล่าวทางบัญชีจึงขาดความน่าเชื่อถือข้อ ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนกรมการค้าต่างประเทศได้ส่งร่างผลการทบทวนซึ่งแสดงข้อมูลและข้อเท็จจริงที่ใช้เป็นพื้นฐานในการทบทวนอัตราอากรตอบโต้การทุ่มตลาดให้บริษัทPT MULIAGLASS และอุตสาหกรรมภายในทราบเมื่อวันที่ ๔กุมภาพันธ์ พ.ศ. ๒๕๕๑ เพื่อเปิดโอกาสให้ยื่นข้อคิดเห็น ข้อโต้แย้งและ/หรือแจ้งความจำนงขอแถลงการณ์ด้วยวาจาได้ถึงวันที่ ๒๒ กุมภาพันธ์ พ.ศ. ๒๕๕๑ซึ่งปรากฏว่าได้มีการยื่นข้อโต้แย้งจากบริษัท PT MULIAGLASS และการยื่นข้อคิดเห็นจากอุตสาหกรรมภายในข้อ ๕การพิจารณาข้อโต้แย้งและข้อคิดเห็นต่อร่างผลการทบทวนบริษัทPT MULIAGLASSและอุตสาหกรรมภายในได้ยื่นข้อโต้แย้งและข้อคิดเห็นภายในเวลาที่กำหนด ซึ่งสรุปประเด็นได้ดังต่อไปนี้(๑) บริษัท PT MULIAGLASSได้โต้แย้งในเรื่องการคำนวณมูลค่าปกติโดยไม่เห็นด้วยเรื่องการไม่ยอมรับให้หักค่านายหน้าในกรณีนี้ได้พิจารณาแล้วว่าการจ่ายค่านายหน้าที่บริษัท PT MULIAGLASSแจ้งว่าได้จ่ายให้กับบริษัทแม่ซึ่งเป็นบริษัทที่มีความสัมพันธ์กันนั้นขาดความน่าเชื่อถือเนื่องจากไม่ปรากฏหลักฐานการจ่ายค่านายหน้าดังกล่าวในทางบัญชีจึงไม่สามารถยอมรับให้นำมาหักออกจากการคำนวณมูลค่าปกติได้(๒) บริษัท บางกอกคริสตัล จำกัด อุตสาหกรรมภายในได้ให้ข้อคิดเห็นเกี่ยวกับราคาส่งออกและมูลค่าปกติของบริษัท PT MULIAGLASS สรุปได้ว่าทั้งราคาส่งออกและมูลค่าปกติไม่อยู่ในระดับปกติที่จะนำมาเปรียบเทียบเพื่อคำนวณส่วนเหลื่อมการทุ่มตลาดโดยอาจมีการบิดเบือนราคาส่งออก รวมทั้งมีการใช้มูลค่าปกติที่ต่ำกว่าความเป็นจริงเนื่องจากบริษัท PT MULIAGLASSขายผ่านบริษัทที่มีความสัมพันธ์กัน และการนำบล็อกแก้วขนาดพิเศษมารวมคำนวณจะทำให้ข้อมูลไม่สะท้อนส่วนเหลื่อมการทุ่มตลาดที่แท้จริงในกรณีนี้ได้พิจารณาแล้วว่าไม่มีเอกสารหลักฐานแสดงต่อกรมการค้าต่างประเทศที่สนับสนุนว่ามีการบิดเบือนราคาส่งออกสำหรับมูลค่าปกติที่นำมาใช้ในการคำนวณส่วนเหลื่อม การทุ่มตลาดเป็นราคาขายถึงผู้ซื้ออิสระทอดแรกในสาธารณรัฐอินโดนีเซียไม่ใช่ราคาที่บริษัท PT MULIAGLASS ขายให้กับบริษัทที่มีความสัมพันธ์กันสำหรับเหตุผลที่นำบล็อกแก้วชนิดใสขนาดพิเศษมารวมคำนวณส่วนเหลื่อมการทุ่มตลาดด้วยเนื่องจากประกาศเปิดทบทวนครอบคลุมสินค้าบล็อกแก้วชนิดใสทุกขนาดข้อ ๖การพิจารณาผลการทบทวนกรมการค้าต่างประเทศได้นำข้อโต้แย้งและข้อคิดเห็นต่อร่างผลการทบทวนที่ได้รับรวมทั้งผลการตรวจสอบข้อเท็จจริงของข้อมูลมาพิจารณาจัดทำรายงานผลการทบทวนเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยเมื่อวันที่๑๖ พฤษภาคม พ.ศ. ๒๕๕๑ ซึ่งคณะกรรมการฯ ได้พิจารณาแล้ว มีความเห็นดังต่อไปนี้(๑) มูลค่าปกติคำนวณตามหลักเกณฑ์ที่ได้กำหนดไว้ในมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในสาธารณรัฐอินโดนีเซียของบริษัท PT MULIAGLASS ที่รายงานในแบบสอบถาม และคำนวณเป็นราคาขาย ณ หน้าโรงงานโดยหักค่าขนส่งภายในประเทศและค่าบรรจุภัณฑ์(๒) ราคาส่งออกคำนวณตามหลักเกณฑ์ที่กำหนดไว้ในมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาที่ส่งออกมาประเทศไทยตามที่บริษัท PT MULIAGLASS รายงานในแบบสอบถาม และคำนวณเป็นราคาส่งออก ณหน้าโรงงานโดยหักค่าขนส่งภายในประเทศ ค่าบรรจุภัณฑ์เพื่อการส่งออกและค่าใช้จ่ายอื่นๆ (Clearance and Handling)(๓) ส่วนเหลื่อมการทุ่มตลาดคำนวณตามหลักเกณฑ์ที่กำหนดไว้ในมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติ ตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกัน คือ ราคา ณ หน้าโรงงาน ในช่วงระยะเวลาเดียวกันคือ ช่วงระยะเวลาการทบทวน ปรากฏส่วนเหลื่อมการทุ่มตลาดในอัตราร้อยละ ๑๓.๘๐ ของราคาซี.ไอ.เอฟ.ข้อ ๗คำวินิจฉัยของคณะกรรมการพิจารณาการทุ่มตลาดและการอุดหนุนคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่๑๖ พฤษภาคม พ.ศ. ๒๕๕๑ ว่าอัตราส่วนเหลื่อมการทุ่มตลาดของบริษัท PT MULIAGLASSได้เปลี่ยนแปลงไปจากผลการวินิจฉัยชั้นที่สุดตามประกาศคณะกรรมการพิจารณาการทุ่มตลาดและการอุดหนุน(ฉบับที่ ๒) พ.ศ. ๒๕๔๘จึงเห็นสมควรให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย ที่ผลิตจากบริษัท PT MULIAGLASS จากเดิมที่กำหนดไว้ในอัตราร้อยละ ๑๔.๒๗ของราคา ซี.ไอ.เอฟ. ตามประกาศคณะกรรมการพิจารณาการทุ่มตลาดและการอุดหนุน (ฉบับที่๒) พ.ศ. ๒๕๔๘ ลงวันที่ ๒๐ กรกฎาคม ๒๕๔๘ เป็นอัตราร้อยละ ๑๓.๘๐ ของราคา ซี.ไอ.เอฟ.ประกาศ ณ วันที่ ๒๑พฤษภาคม พ.ศ. ๒๕๕๑อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑]ราชกิจจานุเบกษา เล่ม ๑๒๕/ตอนพิเศษ ๙๔ ง/หน้า ๕๓/๖ มิถุนายน ๒๕๕๑